RESOLUCIÓN do 21 de xaneiro de 2004 pola que se convocan cursos en colaboración co Fondo Galego de Garantía Agraria.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 28/01/2004

Dentro do programa de actividades da EGAP para o 2004, e conforme coas funcións atribuídas pola Lei 4/1987, do 27 de maio, de creación da escola, e pola Lei 10/1989, do 10 de xullo, de modificación da anterior, convócanse en colaboración co Fondo Galego de Garantía Agraria, os cursos que figuran no anexo I, que deberán desenvolverse segundo as seguintes bases:
Primeira.-Solicitudes.
As solicitudes de admisión para os cursos, segundo o modelo que figura no anexo II, dirixiranse ó director do Fondo Galego de Garantía Agraria, rúa dos Irmandiños, s/n, Salgueiriños, 15781 Santiago de Compostela, e presentaranse no seu rexistro xeral, no da Consellería de Política Agroalimentaria e Desenvolvemento Rural, nos das súas delegacións provinciais ou en calquera dos previstos no artigo 38 da Lei 30/1992, do 26 de novembro, de réxime xurídico das administracións públicas e do procedemento administrativo común.
Segunda.-Prazo.
O prazo de presentación de solicitudes rematará segundo se indica para cada curso no anexo I.
Terceira.-Selección.
Os criterios de selección axustaranse ós especificados para cada curso no anexo I, ademais procurarase un reparto territorial equilibrado, de maneira que asista persoal das catro delegacións provinciais e dos servicios centrais.
En calquera caso os criterios de selección suxeitaranse ás directrices sinaladas na Resolución do 27 de xuño de 1994, pola que se fan públicos os criterios de participación nas actividades da EGAP (DOG nº 149, do 3 de agosto).
Cuarta.-Modificacións.
Os órganos convocantes reservan para si a facultade de interpretar e de resolve-las incidencias que puidesen xurdir no desenvolvemento dos cursos, así como a de cancelalos se o escaso número de solicitudes non xustificase a súa realización.
Quinta.-Certificado de asistencia.
Outorgaráselle-lo correspondente certificado de asistencia ós alumnos que participen con regularidade nos cursos.
É obrigatoria a asistencia e puntualidade a tódalas sesións dos cursos. Toda ausencia deberá ser xustificada debidamente polo interesado. A falta de asis
tencia, aínda que sexa xustificada, a máis do 15% das horas lectivas programadas, impedirá a expedición da certificación anteriormente referida e dará lugar á baixa nos cursos coa perda de tódolos dereitos.
Santiago de Compostela, 21 de xaneiro de 2004.
Domingo Bello Janeiro
Director da Escola Galega de Administración
Pública
ANEXO I
Curso: a reforma da política agrícola común do ano 2003.
1. Obxectivos.
Explica-lo novo esquema da Política Agrícola Común (PAC) derivada da reforma do ano 2003.
2. Destinatarios.
Persoal da Administración autonómica que interveña na xestión de axudas FEOGA-Garantía.
3. Criterios de selección.
Terá prioridade o persoal do Fogga e da Consellería de Política Agroalimentaria e Desenvolvemento Rural que xestione axudas da PAC financiadas polo FEOGA-Garantía.
4. Desenvolvemento.
4.1. Duración: 7 horas.
4.2. Lugar e datas: EGAP, 28 de setembro de 2004.
4.3. Horario: 10.00 a 14.30 e 16.30 a 19.00 horas.
4.4. Prazas: 30.
5. Contido.
Pagamento único por explotación e desacoplamento das axudas á producción. Modulación de axudas e apoio ó desenvolvemento rural. Sistema integrado de xestión.
6. Prazo.
O prazo de presentación de solicitudes rematará o 16 de febreiro de 2004.
Curso: principios básicos do control interno.
1. Obxectivos.
Introducción dos coñecementos teóricos básicos en relación co control interno dos gastos do FEOGA-Garantía.
2. Destinatarios.
Persoal da Administración autonómica que interveña na xestión de axudas FEOGA-Garantía.
3. Criterios de selección.
Terá prioridade o persoal do Fogga e da Consellería de Política Agroalimentaria e Desenvolvemento Rural que xestione axudas financiadas polo FEOGA-Garantía.
4. Desenvolvemento.
4.1. Duración: 5 horas.
4.2. Lugares e datas: A Coruña-1 de marzo, Lugo-15 de marzo, Ourense-22 de marzo, e Pontevedra-29 de marzo de 2004.
4.3. Horarios: 9.00 a 14.00 horas.
4.4. Prazas: 20 por edición.
5. Contido.
Concepto de control interno. Compoñentes do control interno. Limitacións. Funcións e responsabilidades.
6. Prazo.
O prazo de presentación de solicitudes rematará o 16 de febreiro de 2004.
Curso: sancións, recuperacións e reintegros en materia de fondos FEOGA-Garantía.
1. Obxectivos.
Que os xestores das axudas FEOGA-Garantía poidan ter un coñecemento básico da normativa e procedementos específicos en materia de irregularidades, fraudes, sancións e recuperacións, no ámbito dos fondos FEOGA-Garantía.
2. Destinatarios.
Persoal da Administración autonómica que interveña na xestión de axudas financiadas polo FEOGA-Garantía.
3. Criterios de selección.
Terá prioridade o persoal do Fogga e da Consellería de Política Agroalimentaria e Desenvolvemento Rural que xestione directamente axudas FEOGA-Garantía.
4. Desenvolvemento.
4.1. Duración: 7 horas.
4.2. Lugar e data: EGAP: 1ª edición-1 de abril de 2004.
2ª edición-11 de maio de 2004.
4.3. Horario: de 10.00 a 14.00 horas e de 16.30 a 19.30 horas.
4.4. Prazas: 20 por edición.
5. Contido.
Concepto de irregularidade e de fraude. Procedemento de reintegro. Procedemento sancionador. Sancións.
6. Prazo.
O prazo de presentación de solicitudes rematará o 27 de febreiro de 2004.